S-514/2010

Mál þetta, sem dómtekið var í dag, er höfðað með ákærum útgefnum af lögreglustjóranum á höfuðborgarsvæðinu 3. og 31. ágúst 2010 á hendur S-kk-þgf V-kk-þgf, kt. 000000-0000, Bogahlíð 13, Reykjavík, fyrir eftirtalin brot:

Ákæra útgefin 3. ágúst 2010:

Fyrir eftirtalin brot framin á árunum 2009 og 2010:

I.

Gripdeildir:

Mánudaginn 6. apríl 2009, á bensínstöð N1 hf., Lækjargötu 46, Reykjavík, dælt eldsneyti að andvirði kr. 6.013 á bifreiðina RG-582 og ekið henni á brott án þess að greiða fyrir eldsneytið.

Föstudaginn 10. apríl 2009, á bensínstöð N1 hf., Lækjargötu 46, Reykjavík, dælt eldsneyti að andvirði kr. 5.000 á bifreiðina RG-582 og ekið henni á brott án þess að greiða fyrir eldsneytið.

Föstudaginn 17. apríl 2009, á bensínstöð N1 hf., Lækjargötu 46, Reykjavík, dælt eldsneyti að andvirði kr. 5.132 á bifreiðina RG-582 og ekið henni á brott án þess að greiða fyrir eldsneytið.

Laugardaginn 18. apríl 2009, á bensínstöð N1 hf., Lækjargötu 46, Reykjavík, dælt eldsneyti að andvirði kr. 9.677 á bifreiðina RG-582 og ekið henni á brott án þess að greiða fyrir eldsneytið.

Mánudaginn 20. apríl 2009, á bensínstöð N1 hf., Reykjavíkurvegi, Hafnarfirði, dælt eldsneyti að andvirði kr. 7.461 á bifreiðina RG-582 og ekið henni á brott án þess að greiða fyrir eldsneytið.

Þriðjudaginn 21. apríl 2009, á bensínstöð N1 hf., Lækjargötu 46, Reykjavík, dælt eldsneyti að andvirði kr. 9.643 á bifreiðina RG-582 og ekið henni á brott án þess að greiða fyrir eldsneytið.

Föstudaginn 24. apríl 2009, á bensínstöð Skeljungs hf., Litlatúni 1, Garðabæ, dælt eldsneyti að andvirði kr. 10.140 á bifreiðina RG-582 og ekið henni á brott án þess að greiða fyrir eldsneytið.

Þriðjudaginn 28. apríl 2009, á bensínstöð N1 hf., Ártúnshöfða, Reykjavík, dælt eldsneyti að andvirði kr. 9.894 á bifreiðina RG-582 og ekið henni á brott án þess að greiða fyrir eldsneytið.

Teljast brot þessi varða við 245. gr. almennra hegningarlaga nr. 19/1940.

II.

Umferðarlagabrot:

1. Að kvöldi föstudagsins 30. október 2009, ekið bifreiðinni VZ-496, án þess að hafa öðlast ökuréttindi, vestur Arnarbakka á móts við Ferjubakka í Reykjavík, uns lögregla stöðvaði akstur bifreiðarinnar.

2. Aðfaranótt sunnudagsins 17. janúar 2010, ekið bifreiðinni VV-220, án þess að hafa öðlast ökuréttindi, vestur Suðurfell við Æsufell í Reykjavík, uns ákærði lagði bifreiðinni í stæði við Select, Suðurfelli, Reykjavík.

3. Að kvöldi laugardagsins 20. mars 2010, ekið bifreiðinni LZ-960, án þess að hafa öðlast ökuréttindi, eftir Eldshöfða í Reykjavík, uns lögregla stöðvaði akstur bifreiðarinnar.

4. Að kvöldi mánudagsins 5. apríl 2010, ekið bifreiðinni VV-220, án þess að hafa öðlast ökuréttindi, suður Vesturberg í Reykjavík, uns lögregla stöðvaði akstur bifreiðarinnar.

5. Aðfaranótt þriðjudagsins 20. apríl 2010, ekið bifreiðinni LZ-960, án þess að hafa öðlast ökuréttindi, og óhæfur um að stjórna henni örugglega vegna áhrifa ávana- og fíkniefna, vestur Kirkjutorg í Reykjavík, uns lögregla stöðvaði akstur bifreiðarinnar.

6. Aðfaranótt sunnudagsins 2. maí 2010, ekið bifreiðinni VV-220, án þess að hafa öðlast ökuréttindi, og óhæfur um að stjórna henni örugglega vegna áhrifa ávana- og fíkniefna, norður Reykjavíkurveg í Hafnarfirði, uns lögregla stöðvaði akstur bifreiðarinnar á Hjallahrauni við Trönuhraun í Hafnarfirði.

7. Aðfaranótt sunnudagsins 23. maí 2010, ekið bifreiðinni LZ-960, án þess að hafa öðlast ökuréttindi, norður Hjallabraut í Hafnarfirði, uns lögregla stöðvaði akstur bifreiðarinnar.

8. Að kvöldi mánudagsins 31. maí 2010, ekið bifreiðinni LZ-960, án þess að hafa öðlast ökuréttindi, norður Höfðabakka, austur Bæjarháls og suður Hraunbæ í Reykjavík, uns ákærði lagði bifreiðinni í stæði við Hraunbæ 103, Reykjavík.

9. Að kvöldi þriðjudagsins 1. júní 2010, ekið bifreiðinni LZ-960, án þess að hafa öðlast ökuréttindi, norður Vesturberg í Reykjavík, uns lögregla stöðvaði akstur bifreiðarinnar.

10. Að morgni fimmtudagsins 3. júní 2010, ekið bifreiðinni LZ-960, án þess að hafa öðlast ökuréttindi, austur Suðurfell á móts við Select, Suðurfelli, Reykjavík, uns lögregla stöðvaði akstur bifreiðarinnar.

11. Aðfaranótt sunnudagsins 6. júní 2010, ekið bifreiðinni LZ-960, án þess að hafa öðlast ökuréttindi, suður Laugarnesveg í Reykjavík, uns lögregla stöðvaði akstur bifreiðarinnar.

Teljast brot þessi varða við 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 3. gr. laga nr. 24/2007 og brot samkvæmt ákæruliðum II.-5 og II.-6 teljast auk þess varða við 1. sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar, og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Ákæra útgefin 31. ágúst 2010:

Fyrir eftirtalin brot framin á árinu 2010:

I.

Þjófnað, með því að hafa miðvikudaginn 20. janúar í verslun Intersport, Skógarlind 2, Kópavogi, stolið skóm að verðmæti kr. 12.990.

Telst brot þetta varða við 244. gr. almennra hegningarlaga nr. 19/1940.

II.

Umferðarlagabrot:

1. Föstudaginn 9. júlí, ekið bifreiðinni LZ-960, án þess að hafa öðlast ökuréttindi, eftir Eldshöfða í Reykjavík, uns lögregla stöðvaði akstur bifreiðarinnar.

2. Að kvöldi miðvikudagsins 28. júlí, ekið bifreiðinni LZ-960, án þess að hafa öðlast ökuréttindi, á móts við hús nr. 144 í Vesturbergi í Reykjavík, uns lögregla stöðvaði akstur bifreiðarinnar.

3. Að kvöldi miðvikudagsins 11. ágúst, ekið bifreiðinni LZ-960, án þess að hafa öðlast ökuréttindi, suður Fífuhvammsveg á móts við Hagasmára í Kópavogi, uns lögregla stöðvaði akstur bifreiðarinnar.

Teljast brot þessi varða við 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1986. Samkvæmt sakavottorði var honum hefur honum frá árinu 2006 fjórum sinnum verið gerð sektarrefsing fyrir brot gegn lögum um ávana- og fíkniefni, síðast 10. desember 2008. Þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 6 mánuði frá dómsbirtingu að telja.

Ákærði greiði 236.785 krónur í sakarkostnað auk málsvarnarþóknunar skipaðs verjanda síns, S-kk-ef A-kk-ef S-kk-ef hrl., 75.300 krónur að meðtöldum virðisaukaskatti.

D ó m s o r ð :

Ákærði, S-kk-nf V-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 6 mánuði frá dómsbirtingu að telja.

Ákærði greiði 236.785 krónur í sakarkostnað auk málsvarnarþóknunar skipaðs verjanda síns, S-kk-ef A-kk-ef S-kk-ef hrl., 75.300 krónur.

R-kvk-nf H-kvk-nf